Do diskusie v Národnej rade SR k vládnemu návrhu na zmenu legislatívy v súvislosti s treťou vlnou pandémie prihlásilo viacero poslancov. Medzi inými aj zástupca ĽSNS Andrej Medvecký. Ten proti povinnosti nosiť respirátor protestoval s plynovou maskou na hlave.
Aj takto sa dá! Medvecký sa pred rečnícky pult v rokovacej sále postavil s plynovou maskou na hlave. Aj keď sa mu rozprávalo zjavne ťažko a miestami mu nebolo ani poriadne rozumieť, niekoľko kritických odkazov smerom k opozícii vyslať stihol. "Sú tisíce a tisíce ľudí, ktorí majú po tej vakcíne veľmi zlý zdravotný stav, alebo už zomreli," zdôraznil smerom ku koaličným poslancom, ktorí sa práve chystali schváliť prísnejšie protipandemické opatrenia v súvislosti s treťou vlnou pandémie nového koronavírusu (a napokon ich aj schválili).
Keďže ide o legislatívne zmeny, ktorých hlavným cieľom je dosiahnuť na Slovensku vyššiu zaočkovanosť voči covidu, Medvecký pokračoval: "Poznám aj v okolí ľudí, alebo teda poznal som, ktorí po očkovaní zomreli. Neboli v žiadnych vašich tých číslach, ako sa tá vaša strana SaS stále oháňa, len číslami, číslami a číslami… Pretože pre vás sme len obyčajné čísla!" – odkázal na adresu liberálov Medvecký s plynovou maskou na hlave.
Zdroj: tasr